user
Idayari yami: impelasonto
A uSenzo
Ekugcineni, usuku ebengilufisa seluze lwafika. NguMgqibelo namuhla futhi usuku lwami lokuzalwa
njengoba ngineminyaka eyishumi nesithupha. Angilicelanga ikhekhe elibhakwe ekhaya kulokhu
kodwa abazali bami bangithengele yonke into engibacele yona – angikholwa! Ngiyacabanga ukuthi
udadewethu nomfowethu bese bekhathele yimi ngibaxoxela ngokuthi ngifisa lube njani lolu suku.
Sekuphele amasonto amaningi ngilungiselela futhi ngicabanga ngalolu suku. Angikholwa ukuthi
angilalanga ngicabanga ubumnandi esizoba nabo mina nabangane bami. Bonke abangane bami
bangitshelile ukuthi bazofika ekhaya lami ngehora lokuqala. Ngiyathemba ukuthi abangane bami
bangithengele izipho ezinhle. Ubani ngempela ongazithandi izipho.
B uZandle
Lolu suku belulude kodwa futhi lube mnandi kakhulu. Abangane bami bangijabulise kakhulu
ngokuzongihalalisela emva kokuphumelela emncintiswaneni wokugijima obungempelasonto
edlule. Khona ngangingakholwa nami ukuthi yimi lo osekwazi ukugijima ibanga elide kangaka.
Bengingakulindele ukuthi abangane bami bangihalalisele ngokungithelenga izinto eziningi kangaka.
Noma ngingeyena umuntu othanda izipho kakhulu kodwa ngiyazi ukuthi uma uthola izipho lokho
kukhombisa ukuthi abantu bakukhonzile. Mina kungenze ngaba namahloni kodwa ngabona futhi
ukuthi abangane bami bangithanda kangakanani. Angazi ukuthi yini engiyenzile ukuba ngifanelwe
ukwenzelwa into enhle kangaka. Ngithole izinto eziningi kakhulu futhi ebengihlale ngifisa ukuba
nazo kodwa ebengingakabi nawo amandla okuzithengela zona. Ukuba nabangane abafana nalaba
kungikhumbuza izimfundiso zikamama wami zokuthi kubalulekile ukukhetha abangane abajabula
nawe futhi bakweseke.
C uMatt
Abantu abaningi bajwayele ukusho ukuthi abezwani nezingane zakubo. Bayaxabana njalo futhi
abalekelelani. Lokhu kubi ngempela. Ngiyawuthanda umndeni wami. Senza izinto ezahlukene.
Kwesinye isikhathi udadewethu uthanda ukulalela umculo ekamelweni lakhe kanti mina nomfowethu
sidlala ibhola. Sivame ukudlala umdlalo wamakhadi noma umdlalo webhodi ngempelasonto futhi
siyahleka siphinde sikhale kwezinye izikhathi. Ngithemba ukuthi izingane zami ziyofana nathi. Noma
singefani, siyezwana kakhulu, futhi asithandi ukuxabana. Siyadumala uma oyeda wethu engaphilile.
Nginesiqiniseko ukuthi ubaba nomama bayaziqhenya ngathi.
D uKhethiwe
Lolu bekuwusuku oluhle kimi. Ubaba wami ungisizile ukuthi sithenge yonke into engiyidingayo
ukubhaka ikhekhe futhi umama ungithembisile ukuthi uzongisiza uma esebuyile emsebenzini.
Yisona sipho engizosipha umngane wami uSamantha. Ukubhaka kuyiyona ndlela engiziphumuza
ngayo nokuthatha ikhefu emsebenzini wami wesikole. Uthisha wami uthi kumele senze nezinye
izinto ngaphandle komsebenzi wesikole. Ukubhaka kungisize ukuba ngifunde ukuthi ezinye izinto
kumele zilindwe. Kumele ulandele iresiphi, ukuhlanganisa izithako, ulinde likhukhumale, ukulilinda
liphole bese ulihlobisa bese uzwa ubumnandi. Ngiyazi umngane wami uzojabula ngoMsombuluko
uma esebona ngifika nekhekhe esikoleni.

1. ozokwenzela umngane wakhe into ethize? 
assistant
D